Sabinet | Volume 118, Issue 3295
Volume 118, Issue 3295, 2015
Die Kerkblad - Volume 118, Issue 3295, October 2015
Volume 118, Issue 3295, October 2015
Op pad na 2017 : van die redakteur
Ons dink in die maand Oktober in besonder aan die 16de-eeuse Hervorming. 31 Oktober 1517 was die dag waarop Maarten Luther sy beroemde 95 stellings aan die kerkdeur (dus in die openbaar) van Wittenberg vasgespyker het en daarmee, soos in dié tyd gebruiklik was, die Roomse Kerk uitgedaag het tot 'n debat oor al die dwalinge wat oor eeue ontstaan het en in dogmas vasgelê is.
Jou swikpunt - jou kragpunt : uit die Woord
Swik is iets anders as swig. Wie swig, kapituleer onder die las en bagasie. Wie swik, gaan weer voort. Swikpunte kan kragpunte word.
Wat beteken beperkte versoening? : redaksioneel
Ons gaan in hierdie uitgawe voort met die behandeling van die sogenaamde vyf punte of pilare van die Calvinisme. Nadat ons in die Augustusuitgawe aandag gegee het aan die totale verdorwenheid van die mens, en in die Septemberuitgawe aan die saak van onvoorwaardelike uitverkiesing, kom in hierdie uitgawe die kwessie van beperkte versoening aan die orde.
Voorneme en onderskeidingsvermoë : brandpunt
Selfs al leef ons in 'n wêreld waar God dikwels nie erken word nie en mense verskriklike dinge aan mekaar doen, weet gelowiges dat God in beheer is. Dit is daardie sekerheid wat Daniël en sy drie gelowige vriende ook gehad het in 'n bitter moeilike tyd. Hulle hantering van die heidense Babel-omgewing kan as rigting en inspirasie vir ons dien.
Die kerk as eindtydse bevryde, gestuurde van die Gees : fokus
Die rol van die kerk in ons eindtydse geloofsbelewenis is onbeskryflik groot. In die bekwame hande van die Gees loop die kerk van Christus heel voor in God se eindtydse optog deur hierdie stukkende wêreld. Sonde het dit stukkend gemaak, maar Jesus Christus het kom heelmaak, daarom neem ons as heelgemaakte gelowiges ook ons plekke in hierdie eindtydse opmars in. Die kerk van Christus in al sy gestaltes en voorkomste neem Geesdriftig en getuigend deel aan hierdie eindtydse triomftog om God se groot oorwinning oor sonde te vier en om aan almal langs die pad te vertel waarvandaan ons kom en waarheen ons oppad is.
Groei in geloofsvertroue - geloofsgroei (3) : fokus
Source: Die Kerkblad 118, pp 12 –13 (2015)
In ons pragtige en kragtige belydenis word geloof omskryf as nie alleen 'n vasstaande kennis nie, maar ook 'n vaste vertroue (HK antw. 21). Om in geloof te groei, behoort ons ons daagliks voor God te bekeer, ons toe te lê om in intieme kennis van die Here te vermeerder, ook in ons omgang met die Here. Sonder groei in geloofsvertroue en geloofsdade kan ons nie werklik van geloofsgroei praat nie.
Die Afrikaanse kerke in die Tweede Wêreldoorlog (3) - internering : fokus
'n Noodmaatreël is afgekondig wat magtiging gegee het dat persone gearresteer en geïnterneer kon word wat deur die staat as gevaarlik vir die oorlogsbeleid geoordeel is. Dit was veral teen die Ossewa brandwag en sy vleuel, die Stormjaers en die Hemde-Beweging, gerig. Dit het beteken dat een 'n ander by die polisie kon verkla as gevaarlik vir die regering se oorlogspoging. Dit het jammerlike gevolge vir die kerk gehad. Spanning en wantroue tussen lidmate het geheers, wat soms tot woordewisselings by eredienste gelei het, en dat lidmate nie meer eredienste bygewoon het nie. Arrestasies het ook lukraak plaasgevind sodat alle nie-uniform-manne gedurig in spanning geleef het - Wanneer kom hulle my haal? Twee predikante is geïnterneer. Ds. JJ Fick van die NG Kerk Germiston en ds. DCS van der Merwe van die Geref. Kerk Petrusburg/Boshoff/Koffiefontein. Eerwaarde MSF Grobler van die NG Kerk was van die eerste geïnterneerdes. Van die Nederduitsch Hervormde Kerk was geen predikant geïnterneer nie.
John Wycliff, môrester van die Hervorming : hervorming - voorlopers van die hervorming
In die 14de eeu was die kerk van Christus in sy grootste duisternis - geen preekstoel meer nie, maar 'n offeraltaar vir die Roomse mis ("die vervloekte afgodery", Heidelbergse Kategismus, antw. 80). Geen psalms is meer gesing nie, alleen 'n gemompel in Latyn deur die priesters. Alles was in 'n treurige toestand. Uiterlik het die kerk pragtige, "heilige katedrale" gehad, maar innerlik was dit verrot omdat God se Woord nie meer gepreek is en die erediens 'n afgodiese "konsert" vir die ydel mens geword het, 'n verfoeilike beeldediens wat 'n sonde teen die wet van die HERE is.
Johannes Hus, Wycliff se weerklank : hervorming - voorlopers van die hervorming
In Praag se wêreld (Tsjeggiese Republiek) noem die kerkmense hom vandag nog doodgewoon Jan Hus - soos "Jan" by ons in Afrikaans. Hy is in 1369 gebore en word in 1415 deur die Roomse Kerk verbrand.
Savonarola, eensame stem in die woestyn : hervorming - voorlopers van die hervorming
Girolamo Savonarola was 'n Roomse monnik in Noord-Italië. Gebore in 1452, sterf hy as martelaar onder pous Alexander VI op 46-jarige leeftyd op 'n markplein in Florence waar hy tereggestel is. Sy Heiland het onskuldig aan 'n kruishout gesterf en Savonarola word aan 'n paal opgehang en daarna verbrand - omdat hy die evangelie van Jesus Christus gepreek het.
Mosambiek - die evangelie tot aan die uithoeke van die wêreld
Author Andrie Beumer
Source: Die Kerkblad 118, pp 20 –21 (2015)
In Handelinge 1:8 lees ons Jesus se opdrag aan sy dissipels dat hulle getuies moet wees ... ook tot in die uithoeke van die wêreld. Die vraag kom dan by mens op: Waar is ons uithoeke van die wêreld?
Author T.J. (Theunis) Potgieter
Source: Die Kerkblad 118, pp 22 –24 (2015)
Klassis Karoo-Kei se wortels lê in die hartjie van die Karoo. Hier in die Karoo klop die Gereformeerde hart en was die teelaarde van baie groot name in die Gereformeerde Kerke.
Internasionale missionale konferensie in Potchefstroom
'n Informele gesprek vroeër vanjaar in Brasilië het aanleiding gegee tot 'n tweedaagse internasionale konferensie slegs enkele maande later in Potchefstroom. Hierdie konferensie het op 30 en 31 Julie 2015 op uitnodiging van prof. Henk Stoker in Potchefstroom plaasgevind. Die erns van die saak van die uitdra van God se evangelie het vooraanstaande Gereformeerde teoloë vanoor die hele wêreld genoop om moeite te doen om vir hierdie geleentheid bymekaar te kom.
'n Goddelike ontmoeting : in dankbare herinnering
Author Anton Labuschagne
Dit het alles begin die dag nadat ek opgemeem is in die Mediclinic in Potchefstroom vir 'n operasie. Ek sou 'n maksimum van twee dae in die hospitaal spandeer, maar min het ek geweet dat ek blootgestel sal word aan iemand baie spesiaal wat my lewe in 'n baie kort tydjie sou verryk met 'n leeftyd se ervaring.
Na 50 jaar in die bediening
Vroeg in 1965 is ses jong proponente as predikante bevestig. Twee van hulle, prof. Andries van der Walt en ds. Kerneels van der Walt is reeds oorlede, maar die ander vier is gespaar om vanjaar oor 'n halfeeu se diens werk te kan terugkyk.
Dr. Banze sê baie dankie
Dit is vir my as promotor van dr. MN Banze, asook die medepromotor, prof. Derrick Mashau, 'n diepgevoelde behoefte van die hart om op hierdie wyse enkele woorde van dank uit te spreek. Op 21 Mei is die doktorsgraad aan ds. Banze, predikant van 'n Gereformeerde gemeente in Lubumbashi in die DRK, in sy afwesigheid aan hom toegeken. Uiteraard sou hy baie graag die graad persoonlik in ontvangs wou neem, maar ongelukkig was daar vir hom nie voldoende fondse beskikbaar om hierdie historiese oomblik persoonlik te kon ervaar nie.
Ds. Lammert Hendrik Stavast, 11 Januarie 1926 - 23 Junie 2015 : in dankbare herinnering
Author A.H. (Arie) Stavast
Source: Die Kerkblad 118, pp 27 –28 (2015)
Agt-en-vyftig jaar gelede, op 27 Januarie 1957, word ds. Lammert Stavast in sy eerste gemeente, Daspoort (Pretoria), bevestig. Op 19 April 2015 preek hy sy laaste preek in die kerk van Senekal, waar hy vir meer as twee jaar as inwonende hulpdienspredikant werksaam was. Twee dae later val hy, breek sy heup, en nege weke later blaas hy sy laaste asem uit. Sy werk is voltooi. Maar: Waar het dit alles begin?
Ds. MPA (Maarten) Venter, 5 April 1959 - 10 Maart 2015 : in dankbare herinnering
Author H.F.R. (Riekert) Pelser
Source: Die Kerkblad 118, pp 30 –31 (2015)
Maarten Petrus Albertus Venter is gebore op 5 April 1959 in Sannieshof. Daar het hy ook grootgeword tussen veld en land van die boeregemeenskap.